Åtseleter

Åtseletere er dyr som lever av åtsler eller kadaver, det vil si kjøtt av døde dyr. De spiller en viktig rolle i økosystemet. En rekke leddyr, fisker, fugler og pattedyr er åtseletere. 

Åtseletere dreper ikke selv dyret. De fleste av dem har god luktesans og oppsøker kadavre av dyr som har dødd av sult eller sykdom. Andre åtseletere, slik som fjellrev og gribber holder øye med predatorer som jakter, og vil forsyne seg av restene når predatoren selv har spist ferdig. Større åtseletere som opererer i flokk, slik som hyener og trolig tidlige mennesker har i noen grad evnen til å jage bort predatoren fra byttet.Blumenschine, J.R. (1987): Characteristics of an Early Hominid Scavenging Niche. Current Anthropology No 28 (4): side 383-407 artikkel Hyener er imidlertid også fullt kapable til selv å jage og drepe byttedyr, mens rovdyr som løve også vil ta åtsler når de kommer over det.Kruuk, H. (1972): The Spotted Hyena: A Study of Predation and Social Behaviour The University of Chicago Press, Chicago 60637Schaller, G.B. (1972): The Serengeti lion: A study of predator-prey relations. Chicago: University of Chicago Press. . Det er derved en glidende overgang mellom predatorer og åtseletere.

Mange laverestående dyr har utviklingen (larvestadiene) sine i åtsler. Blant fluene er spyfluer mest kjente. Åtselbiller oppsøker nylig døde dyr. Om dyret ikke er for stort graver de det ned i jorden. Her legger hunnen sine egg.

 Referanser 

 Eksterne lenker 


Kategori:Zoologi
Kategori:Økologi